laion/Wikipedia-Exotic huggingface dataset:
רבקה סמית' (שחיינית)

רבקה סמית' (באנגלית: Rebecca Smith; נולדה ב-14 במרץ 2000) היא שחיינית קנדית. סגנית אלופה אולימפית (טוקיו 2020) במשחה שליחות 4x100 מטר חופשי, אלופת עולם בבריכת 25 מטר (אבו דאבי 2021) במשחי שליחות ופעמיים ברציפות סגנית אלופת עולם בבריכת 25 מטר (אבו דאבי 2021 ומלבורן 2022) במשחה ל-200 מטר חופשי. סמית' נולדה וגדלה ברד דיר, אלברטה, קנדה. באליפות העולם שנערכה בבודפשט ביולי 2017 זכתה במדליית ארד במשחה שליחים משולב 4x100 מטר מעורב, לאחר ששחתה בשלב המוקדמות. במשחקי חבר העמים שנערכו בגולד קוסט, קווינסלנד, אוסטרליה ב-2018 היא זכתה במדליית כסף במשחה שליחות 4x200 מטר חופשי. באליפות העולם שנערכה בקוואנגג'ו, קוריאה הדרומית ביולי 2019 היא זכתה ב-3 מדליות ארד במשחי שליחות (4x100 מטר חופשי, 4x200 מטר חופשי ו-4x100 מטר מעורב) לאחר ששחתה אותם בשלב המוקדמות. באולימפיאדת טוקיו היא זכתה במדליית כסף במשחה שליחות 4×100 מטר חופשי ביחד עם קיילה סנצ'ז, מרגרט מקניל ופני אולקסיאק בתוצאה של 3:32.78 דקות, אחרי אוסטרליה שקבעה שיא עולם חדש של 3:29.69 דקות ולפני ארצות הברית (3:32.81 דקות), כשחיינית שלישית היא קבעה ב"זינוק שליחות" תוצאה של 53.63 שניות. באליפות העולם בבריכת 25 מטר שנערכה באבו דאבי, איחוד האמירויות הערביות בדצמבר אותה שנה היא זכתה ב-4 מדליות, 3 זהב במשחי שליחים ו-1 כסף אישית. מדליית כסף במשחה ל-200 מטר חופשי בתוצאה של 1:52.24 דקות, אחרי שיבון הוהי מהונג קונג (1:50.31 דקות) ולפני פייג' מאדן מארצות הברית (1:53.01 דקות). מדליות זהב במשחה שליחות 4x100 מטר חופשי ביחד עם ארצות הברית בתוצאה של 3:28.52 דקות, לפני שוודיה (3:28.80 דקות), כשחיינית שלישית היא קבעה ב"זינוק שליחות" תוצאה של 52.11 שניות, במשחה שליחות 4x200 מטר חופשי בתוצאה של 7:32.96 דקות, לפני ארצות הברית (7:36.53 דקות) וסין (7:39.92 דקות), כשחיינית רביעית היא קבעה ב"זינוק שליחות" תוצאה של 1:51.68 דקות ובמשחה שליחים משולב 4x50 מטר חופשי, לאחר ששחתה בשלב המוקדמות. באליפות העולם שנערכה בבודפשט ביולי 2022 זכתה בשתי מדליות, כסף (משחה שליחות 4x100 מטר חופשי) וארד (משחה שליחות 4x200 מטר חופשי), לאחר ששחתה בשלב המוקדמות. רבקה סמית', ברשת החברתית פייסבוק רבקה סמית', ברשת החברתית אקס (טוויטר) רבקה סמית', ברשת החברתית אינסטגרם רבקה סמית', באתר olympedia.org רבקה סמית', באתר Swimrankings רבקה סמית', באתר SwimSwam
פיג'ו 408

פיג'ו 408 (בצרפתית: Peugeot 408) היא מכונית משפחתית במרכב קרוסאובר קופה, בעלת חמישה מקומות ישיבה, שמיוצרת על ידי פיג'ו משנת 2022. היא נחשפה ב-22 ביוני 2022. בשוק הסיני היא משווקת תחת השם "פיג'ו 408 X". גרסה חשמלית נשקלת לייצור ב-2023 או 2024. העיצוב החיצוני שלה משלב מרכב סדאן, האצ'בק, קרוסאובר וקופה, העיצוב החיצוני מודרני וכולל את שפת העיצוב החדשה של פיג'ו. תא הנוסעים נלקח מהפיג'ו 308 החדשה. ה-408 משווקת עם שלושה יחידות הנעה (2 היברידי פלאג-אין ואחד בנזין). HYBRID 180 e-EAT8: מערכת הנעה היברידית פלאג-אין המשלבת בין מנוע בנזין בנפח 1.6 ליטר טורבו עם מנוע חשמלי, יחד הם מספקים 180 כ"ס ומומנט מרבי של 36.7 קג"מ. תיבת הילוכים אוטומטית בעלת שמונה הילוכים. סוללת ליתיום-יון בקיבולת 12.4 קוט"ש. HYBRID 225 e-EAT8: מערכת הנעה היברידית פלאג-אין המשלבת בין מנוע בנזין בנפח 1.6 ליטר טורבו עם מנוע חשמלי, יחד הם מספקים 225 כ"ס ומומנט מרבי של 36.7 קג"מ. תיבת הילוכים אוטומטית בעלת שמונה הילוכים. סוללת ליתיום-יון בקיבולת 12.4 קוט"ש. מנוע בנזין 1.2 ליטר טורבו המספק 130 כ"ס ומומנט מרבי של 23.4 קג"מ. תיבת הילוכים אוטומטית בעלת שמונה הילוכים. מדיה וקבצים בנושא פיג'ו 408 בוויקישיתוף אתר האינטרנט הרשמי של פיג'ו 408 (באנגלית בריטית) אתר האינטרנט הרשמי של פיג'ו 408 (באיטלקית) cartube, פיג'ו 408 החדשה 2023 נחשפת - דגם חדש לפיג'ו, באתר cartube Peugeot 408 (2023). Bienvenue à bord de la berline d'un nouveau genre, באתר largus, ‏22 ביוני 2022 2023 Peugeot 408 Revealed For Europe As Stylish Fastback On Stilts, Motor1.com (באנגלית)
טוב לי

שגיאות פרמטריות בתבנית:אלבום 'סוג: אלבום אולפן' אינו ערך חוקי טוב לי הוא אלבום הסולו השני של הזמר החסידי-אמריקאי לוי פולקוביץ. את האלבום הפיק המפיק המוזיקלי אברהם מרדכי שוורץ. האלבום יצא בשנת 2017 והוא כולל 10 רצועות. בשנת 2019 חבר לזמר והיוצר הדתי לאומי יצחק מאיר לדואט משותף. השניים הוציאו יחד קליפ על השיר ליבי מתוך האלבום, השיר בלחן של אנשי פרידמן ומילותיו של רבי אברהם אבן עזרא, הקליפ צולם בבית כנסת בשכונת נחלאות בירושלים. לשיר ליבי מספר גרסאות כיסוי בהם של אהרלה סמט ומוטי ויזל. קאבר נוסף לשיר של דובי מייזלעס ומקהלת נרננה. גרסת כיסוי לשיר טוב לי בלחן של הרשי רוטנברג, הוציא יוסף משה כהנא באלבום לחיים טיש, קומזיץ 4. לוי פולקוביץ אודי דמארי אברהם מרדכי שוורץ מוישי קרויס מקהלת שירה מקהלה: אלי שפריי, אהרלה סמט, יוסי ארגל, יוסי רובין, ישראל מרדכי דרומער, לייבי פאסטן, יואלי גאנדל, יענקי אונגאר, ימי האס, שרולי ליפשיץ, משה שפריי, אברהם יודא עקשטיין, יעקב רוטבלט, סיני ברמץ דף האלבום "טוב לי", באתר jewishmusic.fm יוסי אושרי, זה טוב: האלבום החדש של פאלקוביץ' – "טוב לי", באתר חסידיניוז, ‏ל׳ בכסלו ה׳תשע״ח (18/12/17) מידע על האלבום טוב לי באתר MusicBrainz אליעזר חסיד, לוי פולקוביץ ויצחק מאיר חברו יחדיו לביצוע מרגש • צפו, באתר בחדרי חרדים ליבי ובשרי, בביצוע אהרלה סמט, מוטי ויזל, סרטון באתר יוטיוב א-ל אחד, דובי מייזלעס, להאזנה באתר יוטיוב.
ניקיטה מוטפן

ניקיטה מוטפן (באנגלית: Nichita Moțpan; נולד ב-17 ביולי 2000) הוא כדורגלן מולדובני המשחק בעמדת הקשר ההתקפי בפאקל וורונז' ובנבחרת מולדובה. מוטפן נולד בבלץ, וגדל במחלקות הנוער של רובין קאזאן ובלץ. לקראת עונת 2020/21 החל לשחק בקבוצה הבוגרת, כבש 13 שערי ליגה וסייע לה להעפיל בתום העונה לליגת העל המולדובית. במרץ 2021 היה קרוב למעבר לבלחטוב הפולנית, אך המהלך לא יצא לפועל מפני שבלחטוב לא הסכימה לסכום ההעברה שביקשה בלץ, שעמד על 40,000 אירו. ב-1 ביולי 2021 ערך את הופעת הבכורה שלו בליגת העל, בניצחון קבוצתו 1–0 על שריף טירספול. ב-23 ביוני 2022 חתם בהפועל חיפה מליגת העל בכדורגל. ב-18 ביולי 2023 חתם בפאקל וורונז' מליגת העל הרוסית. מוטפן ייצג את הנבחרות הצעירות של מולדובה, וב-10 ביוני 2022 ערך את הופעת הבכורה שלו בנבחרת מולדובה ואף כבש שער בהפסד נבחרתו 2–4 ללטביה במסגרת משחקי ליגת האומות 2022/2023. ניקיטה מוטפן, באתר Transfermarkt ניקיטה מוטפן, באתר Soccerway ניקיטה מוטפן, באתר WorldFootball.net ניקיטה מוטפן, באתר National Football Teams ניקיטה מוטפן, באתר FootballDatabase.eu מוטפן כבש 13 שערים בליגה השנייה, אך אין בנמצא נתונים רשמיים על כמות המשחקים ששיחק Известно, почему Моцпан не перешёл в польский "Белхатув". Игрок и клуб попросили "больше денег", moldova.sports.md, ‏2021-09-08 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקיטה מוטפן".
גבריאל סילבה

גבריאל מויסס אנטונס דה סילבה (בפורטוגזית: Gabriel Moisés Antunes da Silva; נולד ב-13 במאי 1991 בפיריסיקבה שבברזיל) הוא כדורגלן ברזילאי המשחק בעמדת המגן השמאלי בקבוצת סנט אטיין מליגת המשנה הצרפתית. סילבה שיחק בקבוצות פלמיירס, אודינזה, נוברה, גרנדה, קארפי וגנואה. ב-9 באוגוסט 2017 חתם בסנט אטיין מליגת העל הצרפתית. גבריאל סילבה, באתר Transfermarkt גבריאל סילבה, באתר Soccerway גבריאל סילבה, באתר BDFutbol גבריאל סילבה, באתר WorldFootball.net גבריאל סילבה, באתר FootballDatabase.eu Official: Gabriel Silva to Saint-Etienne באתר Football Italia, ‏ 9 באוגוסט 2017 (באנגלית)
ביצנית לבנת-בטן

ביצנית לבנת-בטן (שם מדעי: Actitis hypoleucos) היא מין של עוף מים מן הסוג ביצנית מצויה. היא נקראת בעברית "ביצנית" אף שבדרך-כלל משייכים אותה לסוג שונה מסוג הביצנית. הביצנית לבנת-הבטן היא חורפת וחולפת מצויה בישראל. הביצנית לבנת הבטן סווגה לראשונה על-ידי קארולוס לינאוס, לסוג מרובה המינים ביצנית (Tringa). אך מאז ראשית המאה ה-19 יוחד לה סוג נפרד Actitis, ביחד עם המין האמריקאי Actitis macularius. בעברית עדיין לא נמצא לה שם סוג נפרד מן השם "ביצנית". היא הקטנה מבין מיני הביצניות, ודומה במקצת לחופית גדולה. אורך גופה 20 ס"מ, ומקורה ורגליה קצרים יחסית למיני ביצנית אחרים. אורך מוטת הכנף שלה 40 ס"מ, ומשקלה כ-45 גרם. גבה חום-אפור, גחונה לבן, וממנו מתפשט "מפרץ" לבן העולה מן הגחון לצידי החזה. בעת התעופה היא ניכרת בפס לבן בולט לאורך הכנף. קל לזהותה בטבע על-פי התנהגותה האופיינית: על הקרקע היא מנידה את זנבה וראשה מעלה ומטה כאשר היא חוששת, ובעת שמחרידים אותה ממקומה היא מתעופפת נמוך מעל למים במקביל לחוף, בחתירות כנף מהירות המתחלפות בגלישות קצרות בכנפיים נטויות מטה, תוך השמעת קריאת אזהרה טיפוסית: חזרה מהירה על הברה גבוהה וחדה. הביצנית לבנת-הבטן נפוצה במרבית האזורים הממוזגים והסוב-טרופיים באירואסיה, וכן היא חורפת באפריקה ובאוסטרליה. בישראל היא חורפת וחולפת מצויה. בדומה למרבית מיני משפחת החרטומניים, הביצנית לבנת-הבטן היא עוף מים החי בבית גידול של חוף ימים ואגמים. היא מעדיפה חופים מכוסים חלוקי אבן או חופים סלעיים של אגמים בעלי מים צלולים, ושל נהרות ונחלים עמוקי זרימה. בארץ היא נפוצה גם בגדותיהן של ברכות דגים. מדיה וקבצים בנושא ביצנית לבנת-בטן בוויקישיתוף ביצנית לבנת-בטן, באתר ITIS (באנגלית) ביצנית לבנת-בטן, באתר NCBI (באנגלית) ביצנית לבנת-בטן, באתר Animal Diversity Web (באנגלית) ביצנית לבנת-בטן, באתר האנציקלופדיה של החיים (באנגלית) ביצנית לבנת-בטן, באתר Internet Bird Collection (באנגלית) ביצנית לבנת-בטן, באתר GBIF (באנגלית) ביצנית לבנת-בטן באתר הרשימה האדומה של IUCN החי והצומח של ארץ ישראל, כרך 6, עמ' 231-232
לאנדרו סילבה

לאנדרו מיגל פריירה דה סילבה (בפורטוגזית: Leandro Miguel Pereira da Silva; נולד ב-4 במאי 1994 בקסטלו דה פאיבה שבפורטוגל) הוא כדורגלן פורטוגזי המשחק בעמדת הקשר. סילבה הצטרף למחלקת הנוער של פורטו בגיל 12. בשנת 2013 החל לשחק בקבוצת המילואים של המועדון. בעונות 2015/2016 ו-2016/2017 הושאל סילבה בהתאמה לאקדמיקה דה קוימברה ולפאסוס די פריירה בליגת העל הפורטוגלית. ב-26 בדצמבר 2016 נקררא בחזרה מפאסוס די פריירה בשל מחסור בדקות משחק, והושאל פעם נוספת לאקדמיקה דה קוימברה, הפעם בליגה הפורטוגלית השנייה. ב-25 ביולי 2017 חתם סילבה בא.א.ל. לימסול מליגת העל הקפריסאית. בעונת 2019/2020 הושאל לאקדמיקה דה קוימברה מהליגה הפורטוגלית השנייה, ובעונת 2020/2021 הושאל לארוקה מהליגה הפורטוגלית השנייה, איתה העפיל לליגת העל הפורטוגלית. ב-2 ביולי 2021 חתם על חוזה קבוע בארוקה. ב-23 ביוני 2022 חתם סילבה על חוזה לשתי עונות בהפועל חיפה מליגת העל הישראלית. ב-29 בספטמבר הגיע עם המועדון להסכמה על שחרורו, לאחר שנפצע פציעה ארוכת-טווח במשחק אימון. סילבה שיחק בנבחרות הצעירות של פורטוגל. א.א.ל. לימסול הגביע הקפריסאי (1): 2018/2019 לאנדרו סילבה, באתר Transfermarkt לאנדרו סילבה, באתר Soccerway לאנדרו סילבה, באתר FootballDatabase.eu Leandro Silva é o novo reforço da Académica באתר הרשמי של אקדמיקה דה קוימברה, 6 באוגוסט 2015 (בפורטוגזית) Leandro Silva regressa ao FC Porto באתר A Bola, ‏ 26 בדצמבר 2016 (בפורטוגזית) Leandro Silva vai reforçar Académica באתר Diário de Coimbra, ‏ 19 בינואר 2017 (בפורטוגזית) הדר יעקבי, ‏עוד רכש: לאנדרו סילבה חתם בהפועל חיפה, באתר ערוץ הספורט, 23 ביוני 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לאנדרו סילבה".
עונת 1974/1975 בליגת המשנה ההולנדית

עונת 1974/1975 בליגת המשנה ההולנדית הייתה העונה ה-19 של ליגת המשנה ההולנדית, שהיא הליגה השנייה בכדורגל בהולנד. בסיום עונה זו, מועדון הכדורגל איינדהובן וניימכן העפילו לליגה הראשונה. על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 17 ששיחקו בעונה הקודמת בליגה, אליהן הצטרפו, היורדות מליגת העל, ניימכן וחרונינגן. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצה במקום ה-1 העפילה לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה. הליגה כללה 19 קבוצות לאחר שוולוויקרס ששיחקה בליגה בעונה שעברה התמזגה לתוך פ.צ. אמסטרדם ונמחקה מהליגה. הליגה חולקה ל-4 סבבי דירוג, סבב 1 בן 9 מש', סבב 2 בן 9 מש' סבב 3 בן 9 מש' וסבב 4 בן 9 משחקים כ-36 משחקים בסף הכל. בסיום כל סבב המדורגת ראשונה קיבלה כרטיס לפלייאוף הדירוג.
The Last Song

"The Last Song" (בעברית: השיר האחרון; במקור: "Song for 1992"‏) הוא סינגל של הזמר הבריטי, אלטון ג'ון. השיר שיצא ב-6 באוקטובר 1992 מופיע באלבום האולפן ה-23 של אלטון ג'ון, The One. השיר נכתב על ידי אלטון ג'ון וברני טופין, והופק על ידי כריס תומאס (אנ'). השיר הוא שיר צדקה, שהכנסותיו הותרמו לקרן האיידס של אלטון ג'ון (אנ'). השיר הגיע, בשיאו, למקום השביעי במצעד הסינגלים של RPM (אנ'), למקום השני במצעד השירים העכשוויים למבוגרים, ולמקום ה-21 במצעד הסינגלים הבריטי. כותב המילים של אלטון ג'ון, ברני טופין, שלח לאלטון ג'ון בפקס את המילים בפריז, זמן קצר לאחר שהסולן הראשי של קווין, פרדי מרקיורי, מת בשנה הקודמת. בריאיון עיתונאי שנתן אלטון ג'ון לאדבוקט אמר כי: "בכיתי כל הזמן כשכתבתי את המוזיקה, והיה לי מאוד קשה לשיר אותו". השיר הופיע בכתוביות הסיום של הסרט מ-1993, והתזמורת ממשיכה לנגן, שהציג תמונות של אנשים בולטים שחלו בHIV/איידס. השיר הוזכר פעמים רבות בתוכנית הרדיו האמריקאית, The Howard Stern Show (אנ').‏ מידע על היצירה "The Last Song" באתר מיוזיק בריינז מידע על הסינגל "The Last Song" באתר מיוזיק בריינז מידע על היצירה "The Last Song" באתר Discogs Bernardin, C. and Stanton, T. Rocket Man: The Encyclopedia of Elton John, pp 182-183, Greenwood Press, 1995 Songfacts. "The Last Song by Elton John - Songfacts". www.songfacts.com (באנגלית). ארכיון מ-2021-12-07. נבדק ב-2022-01-12. Dell'Abate, Gary (31 May 2011). They Call Me Baba Booey (אורכב 15.10.2022 בארכיון Wayback Machine), Spiegel & Grau. p 159. Archived at Google Books. Retrieved 2 October 2015.
קרדיודון

קרדיודון (שם מדעי: Cardiodon; מילולית: "שן לב") הוא סוג של דינוזאור זאורופוד קדום שהתקיים באירופה במשך אמצע היורה שלפני 167 מיליון שנה מזמננו. סוג זה תואר ממאובנים שהתגלו בוילטשייר, אנגליה ותוארו בידי החוקר ריצ'רד אוון ב-1844. שרידים אלה היו ממצאי הזאורופוד הראשון שקיבלו שם, אף שאוון לא סיווג אותם כשל זאורופוד. השרידים שלו כללו רק ממצאי שיניים בעלות בסיס חד שדמו לממצאי הטוריאזאורוס או הצטיוזאורוס, אליו השתייך על פי מספר חוקרים. את שמו קיבל עקב המבנה הדומה של השיניים למראה לב מהצד. סוג זה הכיל מין אחדד - Cardiodon rugulosus. ממצאים נוספים שכנראה השתייכו לסוג התגלו באוקספורדשייר ובגלוסטרשייר. מבנה הראש מרמז על קרבה לקבוצה אאוזאורופודה, כשהשיניים היו בעלות כתר עם קצוות ללא אמייל, אשר היו קמורות מעל הלשון, דבר שהבדיל אותם מהצטיוזאוריים והכליל אותו בקבוצה טוריאזאוריה. דינוזאור זה היה אוכל צמחייה ארבע-רגלי שלפי מבנה השיניים אולי הגיע לאורך 16 מטרים בבגרותו. מדיה וקבצים בנושא קרדיודון בוויקישיתוף קרדיודון, באתר GBIF (באנגלית) Taylor, Michael P., 2010, "Sauropod dinosaur research: a historical review", pp. 361-386 in: Richard T. J. Moody, Eric Buffetaut, Darren Naish and David M. Martill (eds.), Dinosaurs and Other Extinct Saurians: a Historical Perspective. Geological Society of London, Special Publication 343
אוראוכימה

אוראוכימה (שם מדעי: Oreochima) הוא סוג של דג נכחד ממחלקת מקריני סנפיר שהתקיים באגמי מים מתוקים במשך היורה התחתון של אנטארקטיקה שלפני 183 מיליון שנה מזמננו. סוג זה היה שונה מהדגים המודרניים והשתייך למשפחה חסרת המקור הנכחדת Archaeomaenidae שאולי הייתה קרובה לסדרה Pholidophoriformes, מראשית הכליל-גרמיים. היה זה אחד משלושה סוגים במשפחה שלא התקיימו באוסטרליה. המאובנים שלו התגלו בתצורות מאוסון (אנ'), בקרחון בירדמור ובעוד מההרים הטראנס-אנטארקטיים והוא תואר למדע ב-1972 בידי החוקרים שפר ואליוט (Schaeffer & Elliot), כשמשמעות שמו הוא: "הר הסערות" (מילולית מיוונית עתיקה: "oreos" - הר/פסגה, "cheima" - סערה). הסוג הכיל מין בודד - Oreochima ellioti. דג זה הגיע לאורך משוער של 10 ס"מ, כשהתגלו מספר פרטים בגדלים שונים שלו. הדג היה בעל מבנה עגלגל עם קשקשים מעוינים עם שוליים אחורניים משוננים מעט, לאורך הגוף. היה לו זנב רחב בעל 2 אונות, סנפיר גב גבוה המצוי מעט בקצה הגוף וסנפירי חזה ושת רחבים ושטוחים מעט. דג זה התקיים במקווי מים רדודים כמו בריכות, אגמים וביצות אנטארקטיות שהיו קרירות אך חמימות יחסית עקב התנאים השלווים של היורה באנטארקטיקה. לצידו של הדג התגלו מספר חסרי חוליות כמו סרטנאים כמו צדפונאים וסרטנים מסננים וחרקי מים כמו בריומאים, שפיריות. אלה כנראה נכללו בתפריטו של האוראוכימה. אוראוכימה, באתר GBIF (באנגלית) Schaeffer, Bobb. "A Jurassic Fish from Antarctica". American Museum of Natural History, 1972
ליגת האלופות בכדורסל של אמריקה

ליגת האלופות בכדורסל של אמריקה (באנגלית: Basketball Champions League Americas, בקיצור BCLA, בספרדית: Baloncesto Liga Campeones de las Américas, בפורטוגזית: Liga dos Campeões de Basquetebol das Américas) היא תחרות מועדוני הכדורסל לגברים המובילה של אמריקה. הליגה, שנוסדה בשנת 2019, החליפה את ליגת אמריקה של פיב"א בתור הליגה החשובה ביבשת. ב-24 בספטמבר 2019 השיקו פיב"א ופיב"א אמריקה את התחרות, אשר שואבת את שמה ומיתוגה מליגת האלופות בכדורסל האירופית. התחרות החליפה את ליגת אמריקה של פיב"א כליגה הבכירה ביבשת. התחרות כוללת 12 קבוצות, שמעפילות דרך הליגות המקומיות. עונת הפתיחה (2019/20) החלה ב-28 באוקטובר 2019. ב-30 באוקטובר 2021, קווימסה זכתה באליפות הראשונה של המפעל לאחר שניצחה בגמר במונטווידאו את פלמנגו. השלב הראשון של ה-BCLA כולל ארבעה בתים של שלוש קבוצות כל אחד, כששתי קבוצות מעפילות לרבע הגמר, המתקיים בפורמט סדרת הטוב מ-3. חצי הגמר והגמר מוכרעים גם הם בפורמט הטוב מ-3. מדיה וקבצים בנושא ליגת האלופות בכדורסל של אמריקה בוויקישיתוף אתר האינטרנט הרשמי של ליגת האלופות בכדורסל של אמריקה ליגת האלופות בכדורסל של אמריקה, ברשת החברתית אקס (טוויטר) "Basketball Champions League Americas is launched". FIBA.basketball. נבדק ב-1 באוקטובר 2019. {{cite web}}: (עזרה) "Basketball Champions League Americas is launched". FIBA.basketball. נבדק ב-1 באוקטובר 2019. This is not a succession of Liga de las Américas, but rather a new product of our development project that will foster a balance between representation and quality. {{cite web}}: (עזרה)
איסור פדיון בכור בהמה טהורה

איסור פדיון בכור בהמה טהורה הוא מצוות לא תעשה מתרי"ג מצוות, לפיה אין לפדות בכור בהמה טהורה מכיוון שהוא קודש להקרבה כקרבן על המזבח. מקור האיסור בספר במדבר: אַךְ בְּכוֹר שׁוֹר אוֹ בְכוֹר כֶּשֶׂב אוֹ בְכוֹר עֵז לֹא תִפְדֶּה קֹדֶשׁ הֵם. אֶת דָּמָם תִּזְרֹק עַל הַמִּזְבֵּחַ וְאֶת חֶלְבָּם תַּקְטִיר אִשֶּׁה לְרֵיחַ נִיחֹחַ לַה'. — במדבר יח, יז בספר החינוך באר שהקדשת הבכור מחנכת את האדם לענווה, מכיוון שאחר שבהמת האדם ממליטה עלולה למלא את ליבו גאווה, והוא עלול לשכוח שה' מחיה את הכל. טעם נוסף: כדי לזכור את הנס של מכת בכורות. כמו כן המצווה מלמדת שבכל הבריות יש קדושה, ובכך שאדם מקדיש את בכור בהמתו מתגלה הקדושה. ולכן אסור לפדותו כיוון שאז ייעוד המצווה לא יתקיים. טעם נוסף, משום שהבכור מסמל את הדור הבא, ומתוך שהאדם מקדיש את בכור בהמתו לה', הוא לומד להמשיך את הקדושה גם לשאר חייו בשגרת החולין. הרמב"ם פוסק שכשם שאין פודים את הבכור, כך אין הכהן יכול למכרו בעודו תם (שאינו בעל מום) כיוון שהוא ראוי ומיועד להיות קורבן. אמנם, אם נפל בו מום ואינו ראוי להקרבה - מותר למכרו, והוא נחשב כחולין. אמנם, חכמים גזרו שלא למכור אותו בשוק אלא בבית. המצווה נוהגת בארץ ישראל בין בזמן שבית המקדש קיים ובין בזמן שלא. שנאמר: ”"ואכלת לפני ה' אלוהיך מעשר דגנך וגו' ובכרות בקרך וצאנך" (דברים יד, כג).”. נחלקו התנאים האם בכור שנולד בחוץ לארץ חייב במצוות בכור - לדעת רבי ישמעאל אינו חייב ולדעת רבי עקיבא דורשים את הפסוק - ממקום שאתה מביא מעשר, אתה מביא צאן ובקר - כלומר, רק בכורות שנולדו בארץ ישראל קרבים למזבח אבל בכורות שנולדו בחוץ לארץ הרי הם כחולין. הרמב"ם פסק כרבי עקיבא. כולם חייבים במצווה כולל כהנים ולויים, וגם להם אסור לפדות את בכורות צאנם ובקרם. העובר על המצווה ופדה בהמה טהורה - הבהמה עומדת בקדושתה והוא עבר על לאו, אבל לא לוקה, מכיוון שזה לאו שאפשר לעבור עליו בלי מעשה. בזמן שאין בית מקדש, יש צורך לחכות שיפול מום בבכור כדי שקדושתו תפקע, ואסור למוכרו לפני כן. על מנת למנוע חשש שבעליו של הבכור ייכשל בשימוש בו לפני שנפל בו מום, נפסק להלכה שיש למכור לנוכרי את קנה הנשימה והוושט של אם הבכור לפני המלטתו, וכך לא חלה קדושת בכור על הבכור שנולד לה. בכור בהמה טהורה מעשר בהמה מצוות לא לפדות בכור בהמה טהורה באתר ויקיטקסט. מתנות כהונה מן החי, פניני הלכה. ד - מצוות בכור בהמה וטעמה, באתר פניני הלכה, ‏2018-04-18 תמורה כא,ב משנה תורה לרמב"ם, ספר קרבנות, הלכות בכורות, פרק א' שולחן ערוך, יורה דעה, סימן ש"כ, סעיף ו', ז - הערמה - פניני הלכה, באתר פניני הלכה, ‏3 בundefined 2015
הרשל ווקר

הרשל ווקר (באנגלית: Herschel Walker‏; נולד ב-3 במרץ 1962) הוא שחקן פוטבול לשעבר, ששיחק בעמדת הראנינג בק בליגת ה-NFL ובאוניברסיטת ג'ורג'יה. ב-2022 התמודד מטעם המפלגה הרפובליקנית לכהונה כנציג ג'ורג'יה בסנאט. ווקר נולד באוגוסטה שבג'ורג'יה. הוא היה ספורטאי מצטיין במגוון ענפים בתיכון וקיבל מלגת לימודים לאוניברסיטת ג'ורג'יה כשחקן נבחרת הפוטבול. בעונת 1980 שבר את שיא המכללות ביארדים בריצה לשחקן בשנתו הראשונה, הוא נבחר לנבחרת העונה במכללות ודורג שלישי בבחירה לגביע הייזמן. הקבוצה בכיכובו סיימה את העונה ללא הפסד וזכתה באליפות המכללות. בעונתו השנייה דורג שני בבחירה לגביע הייזמן אחרי שהוביל את הקבוצה עד לגמר אליפות המכללות בו הפסידה לאוניברסיטת פיטסבורג, בעונתו השלישית והאחרונה במכללות זכה בתואר לאחר שהוביל את הקבוצה פעם נוספת עד לגמר אליפות המכללות בו הפסידה לאוניברסיטת המדינה של פנסילבניה. ווקר נבחר ב-1999 לחבר היכל התהילה של המכללות על הישגיו. לאחר שלוש עונות עזב את האוניברסיטה והצטרף לקבוצת ניו ג'רזי ג'נרלס מליגת ה-USFL. ב-1985 נבחר בסיבוב החמישי של דראפט ה-NFL על ידי דאלאס קאובויס, והצטרף לקבוצה אחרי שליגת USFL התפרקה. ווקר נבחר פעמיים לפרו בול בעונות 1987 ו-1988. ב-1989 הועבר בטרייד למינסוטה ויקינגס תמורת חמישה שחקנים. לאחר שלוש עונות במינסוטה עבר לפילדלפיה איגלס ולאחר שלוש עונות נוספות חתם ב-1995 בניו יורק ג'איינטס בה שיחק בעיקר כמחזיר בעיטות. ב-1996 חזר לשחק בדאלאס קאובויס עד פרישתו לאחר שתי עונות. במקביל לקריירת הפוטבול השתתף ווקר ב-1992 באולימפיאדת אלברוויל כחבר נבחרת המזחלות וסיים עם בן זוגו בריאן שימר במקום השביעי. לאחר פרישתו ממשחק התמקד בתחום העסקי, כבעל עסק לשיווק מוצרי מזון. ווקר הוא חבר המפלגה הרפובליקנית ותמך לאורך השנים במועמדי המפלגה בבחירות לקונגרס וכן תמך בדונלד טראמפ בקמפיינים של הבחירות שלו לנשיאות ב-2016 וב-2020. הוא מונה על ידי טראמפ לחבר במועצת הנשיא לענייני ספורט, כושר גופני ותזונה. ב-2021 הכריז ווקר על התמודדותו בבחירות המקדימות של המפלגה לסנאט של ארצות הברית מטעם מדינת ג'ורג'יה. הוא נתמך על ידי טראמפ וזכה בבחירות המקדימות ברוב של 68.2% והתמודד בבחירות הכלליות מול הסנאטור המכהן רפאל וורנוק. בסיבוב הראשון קיבל וורנוק 49.4% מהקולות לעומת ווקר שקיבל 48.5% מהקולות ולכן היה צורך בסיבוב בחירות נוסף שנערך חודש לאחר מכן. בסיבוב השני קיבל וורנוק 51.4% מהקולות מול 48.6% של ווקר ולא נבחר. מדיה וקבצים בנושא הרשל ווקר בוויקישיתוף אתר האינטרנט הרשמי של הרשל ווקר (באנגלית) הרשל ווקר, ברשת החברתית אקס (טוויטר) הרשל ווקר, באתר olympedia.org הרשל ווקר, באתר התאחדות האתלטיקה הבין-לאומית הרשל ווקר, באתר Track and Field (גברים) הרשל ווקר, באתר שרדוג הרשל ווקר באתר pro-football-reference.com הרשל ווקר באתר היכל התהילה של המכללות
קאמיל (זמרת)

קאמיל דונט (נולדה ב-12 ביוני 2001), המוכרת בשם הבמה קאמיל (בהולנדית: Camille) ומילו (בהולנדית: Millo), היא זמרת, שחקנית ומנחת טלוויזיה בלגית. זוכת העונה השנייה של "הזמר במסכה". דונט הייתה חלק מהאנסמבל של של המחזמר "האבירים של שולחן המטבח העגול" מאת דיפ ברידג'. כזמרת היא התפרסמה בין היתר מכמה סרטונים ביוטיוב, שבהם שרה כל מיני קאברים. ב-2017 היא הופיעה ב-Marathonradio בתחנת הרדיו הפלמית MNM (בשמה הפרטי) וב-Qmusic תחת שם הבמה מילו. בשנת 2019 שיחקה דונט בסדרה "#LikeMe" שמשודרת בערוץ Ketnet, בה גילמה את הדמות קאמיל ואן בים. באפריל 2019, היא ושאר שחקני "#LikeMe" ערכו שני קונצרטים באזור לוטו באנטוורפן, ולאחר מכן סיבוב קונצרטים בערים שונות. מאז 2020 היא הסולנית לצד דין דלנואיט בלהקת הקאברים פלוטו וואס אפלאנט. בשנת 2020 זכתה דונט בפרסי בחירת הילדים של ניקלודיאון לשנת 2020 עבור כישרון אהוב. דונט שיתפה פעולה עם הדי ג'יי רג'י ושרה את האלבום "Forget The Time". בנוסף, היא חתמה על חוזה ההקלטות הראשון שלה עם CNR Records ב-2020. באוקטובר 2020, הסינגל הראשון שלה עם רג'י הופיע לראשונה במקום ה-7 באולטרה-טופ. במרץ 2021 דונט הוציאה את הסינגל הראשון שלה, "Fireworks". שבוע לאחר מכן, השיר הגיע למקום ה-12 באולטרה-טופ 50. בשנת 2022 היא הייתה שגרירת STIP IT יחד עם עוד שלושה אנשים בשבוע נגד בריונות. עם השיר "Diamant" שכתבה בעצמה - מאלבומה השני - היא הוציאה את סינגל הסולו השני שלה כשיר קמפיין נגד בריונות. בספטמבר 2021 היא השתתפה בתוכנית "Love For Music" ששודרה באביב 2022 בערוץ VTM. בשנת 2022 החלה להשתתף בעונה השנייה של תוכנית המציאות הבלגית "הזמר במסכה" בתור "גברת חתלתולה" וזכתה במקום הראשון בגמר. 2021: Vuurwerk 2020: Vergeet de tijd (עם רג'י, פלטינום) 2020: Vechter (עם רג'י, פלטינום) 2021: Vuurwerk (פלטינה כפולה) 2022: Diamant (זהב) 2022: Lift U Up / Hou Vol (מתוך "Love Fore Music") 2022: Beter zo (מתוך "Love Fore Music") מדיה וקבצים בנושא קאמיל בוויקישיתוף קאמיל, ברשת החברתית פייסבוק קאמיל, ברשת החברתית אקס (טוויטר) קאמיל, ברשת החברתית אינסטגרם קאמיל, ברשת החברתית טיקטוק קאמיל, סרטונים בערוץ היוטיוב קאמיל, במסד הנתונים הקולנועיים IMDb (באנגלית) קאמיל, באתר ספוטיפיי קאמיל, באתר Last.fm (באנגלית) קאמיל, באתר AllMusic (באנגלית) קאמיל, באתר MusicBrainz (באנגלית) קאמיל, באתר Discogs (באנגלית)